लखनऊ. मेट्रो को नए साल में ईआईबी और केंद्र सरकार से तीन सौ करोड रुपए मिलेंगे। जिससे काम और रफ्तार पकड़ेगा। पीआईबी की मंजूरी मिलने के बाद अब लखनऊ मेट्रो को कैबिनेट से भी मंजूरी मिल गई है। इसके बाद अब विदेशी लोन और भारत सरकार से मेट्रो को पैसे मिलने का रास्ता साफ हो गया है।
कौन कितनी राशि देगा
लखनऊ मेट्रो के एमडी कुमार केशव ने बताया कि अब केंद्र सरकार से एग्रीमेंट होगा। इसके बाद ईआईबी की तरफ पहली किस्त के रूप में 140 करोड़ रुपए मिलेंगे। केंद्र सरकार इस फाइनेंसियल ईयर में करीब 173 करोड़ रुपए देगी। मार्च तक करीब 313 करोड़ रुपए लखनऊ मेट्रो को मिलेंगे।
अब तक था रोड़ा
अभी तक विदेशी लोन और भारत सरकार से इसलिए पैसा नहीं मिला था, क्योंकि लखनऊ मेट्रो के प्रस्ताव को पीआईबी से मंजूरी मिलने के बाद इसे कैबिनेट में पास होना जरूरी था। ईआईबी को मेट्रो को तीन हजार करोड़ रुपए से अधिक फंडिंग करनी है। मेट्रो के कई ऐसे प्रोजेक्ट हैं, जिनकी पूरी फंडिंग ये विदेशी एंजेसी ही करेगी, जिनमें एक रोलिंग स्टॉक स्टैंडर्ड का काम है।
जापान से आएगी पटरी
लखनऊ मेट्रो के एमडी कुमार केशव के मुताबिक मेट्रो रेल की पटरियां जापान से आएगी। इसकी सप्लाई निप्पन कपंनी करेगी। कोच की डिजाइन का काम चल रहा है। बहुत जल्द इसे फाइनल कर लिया जाएगा। फरवरी तक ट्रैक पर बिछने वाली पटरिया आ जाएंगी, डिपो में बिछने के लिए रेल पटरियां जनवरी में ही आ जाएंगी।
ये होंगी सुविधाएं
मेट्रो के हर स्टेशन पर सिगनेज के साथ ऑटोमेटेड किओस्क मशीन, पब्लिक डीलिंग काउंटर, ऑडियो-वीडियो डिस्पले बोर्ड, पब्लिक टेलीफोन, रेस्ट एरिया, लिफ्ट एलेवेटर प्लेटफार्म, स्टेयर लिफ्ट के साथ ड्रिकिंग वॉटर यूनिट भी रहेगी। इसके साथ प्लेटफार्म पर उन लोगों के लिए सांकेतिक पट्टियां बिछाई जाएंगी, जो देख नहीं सकते हैं।
सफाई से सिक्युरिटी तक की ऐसी हो व्यवस्था
जो डिपो बनाया जा रहा है, उसमें ऑटोमेटिक कोच वासिंग प्लॉट होगा, जिसमें एक घंटे में दस मेट्रो ट्रेन को धोने की क्षमता होगी। इसके साथ हेवी क्लीनिंग शेड भी बनाया जाएगा, जहां पर मे्ट्रो कोच के अंदर की सफाई की जा सकेगी। एडमिनिस्ट्रेशन बिल्डिंग भी पास में ही बनेगी, जिससे वहां पर हर आने जाने वाले पर निगरानी रखी जा सके। यहां पर कंट्रोल सिस्टम होगा, जिसमें सिक्युरिटी ऑफिस के साथ दो चेक पोस्ट भी होंगे।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva